b'\n_START_ARTICLE_\nRobert Piir\n_START_SECTION_\nElulugu\n_START_PARAGRAPH_\nRobert Piir on talupidaja poeg._NEWLINE_L\xc3\xb5petas 1950 Tartu Meditsiinikooli, 1953 Tartu 1. T\xc3\xb6\xc3\xb6lisnoorte Keskkooli, 1958 T\xc3\x9c bioloogia osakonna. Oli 1950\xe2\x80\x9351 R\xc3\xb5uges velsker, 1951\xe2\x80\x9353 Tartu polikliinikus ja s\xc3\xb5jav\xc3\xa4ehaiglas vanemr\xc3\xb6ntgenitehnik, 1958\xe2\x80\x9361 Antsla Keskkooli \xc3\xb5petaja, 1961\xe2\x80\x9392 Eesti Maaviljeluse ja Maaparanduse Teadusliku Uurimise Instituudi (EMMI) Polli katsebaasi teadur.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurinud puuvilja- ja marjasortide keemilist koostist ja sobivust t\xc3\xb6\xc3\xb6tlemiseks, introdutseerinud Eestise uusi puuvilja- ja marjakultuuride sorte ning -liike. Rajas Pollis \xc3\xbche t\xc3\xa4ielikuma pihlakate sordikollektsiooni (endise N\xc3\xb5ukogu Liidu ulatuses). Avaldanud artikleid puutaimede puhkeperioodi, \xc3\xb5una-, pirni- ja ploomisortide t\xc3\xb6\xc3\xb6tlemiseks sobivuse, uute kultuuride viljade keemilise koostise ning uute puu- ja k\xc3\xb6\xc3\xb6giviljakultuuride kasvatamise kohta. \xc3\x9cle 100 teadustr\xc3\xbckise.'